Az EGT-Vegyesbizottság 51/2002 határozata

(2002. május 31.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2002. április 19-i 32/2002 EGT-vegyesbizottsági határozat [1] módosította.

(2) A különleges táplálkozási célokra szánt élelmiszerekhez adható tápértéknövelő anyagokról szóló, 2001. február 15-i 2001/15/EK bizottsági irányelvet [2] be kell építeni a Megállapodásba.

(3) Az élelmiszerek ólom-, kadmium,- higany- és 3-MCPD- tartalmának hatósági ellenőrzésére szolgáló mintavételi és vizsgálati módszerek meghatározásáról szóló, 2001. március 8-i 2001/22/EK bizottsági irányelvet [3] be kell építeni a Megállapodásba.

(4) Egyes epoxiszármazékoknak az élelmiszerekkel rendeltetésszerűen érintkezésbe kerülő anyagokban és tárgyakban való felhasználásáról szóló, 2001. augusztus 8-i 2001/61/EK bizottsági irányelvet [4] be kell építeni a Megállapodásba.

(5) A 2001/15/EK hivatkozik a 258/97/EK európai parlamenti és tanácsi rendeletre [5], amelyet nem építettek be a Megállapodásba, de amelynek beépítését fontolóra veszik.

(6) A 2001/22/EK hivatkozik a 466/2001/EK európai parlamenti és tanácsi rendeletre [6], amelyet nem építettek be a Megállapodásba, de amelynek beépítését fontolóra veszik,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XII. fejezete az 54zh. pontot (2000/36/EK európai parlamenti és tanácsi irányelv) követően a következő pontokkal egészül ki:

"54zi. 32001 L 0015: A Bizottság 2001. február 15-i 2001/15/EK irányelve a különleges táplálkozási célokra szánt élelmiszerekhez adható tápértéknövelő anyagokról (HL L 52., 2001.2.22., 19. o.).

54zj. 32001 L 0022: A Bizottság 2001. március 8-i 2001/22/EK irányelve az élelmiszerek ólom-, kadmium,- higany- és 3-MCPD- tartalmának hatósági ellenőrzésére szolgáló mintavételi és vizsgálati módszerek meghatározásáról (HL L 77., 2001.3.16., 14. o.).

54zk. 32001 L 0061: A Bizottság 2001. augusztus 8-i 2001/61/EK irányelve az egyes epoxiszármazékoknak az élelmiszerekkel rendeltetésszerűen érintkezésbe kerülő anyagokban és tárgyakban való felhasználásáról (HL L 215., 2001.8.9., 26. o.)."

2. cikk

A 2001/15/EK, a 2001/22/EK és a 2001/61/EK irányelv izlandi és norvég nyelvű szövegei, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. június 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [7].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. május 31-én.

az EGT-Vegyesbizottság részéről

az elnök

P. Westerlund

[1] HL L 154., 2002.6.13., 12. o.

[2] HL L 52., 2001.2.22., 19. o.

[3] HL L 77., 2001.3.16., 14. o.

[4] HL L 215., 2001.8.9., 26. o.

[5] HL L 43., 1997.2.14., 1. o.

[6] HL L 77., 2001.3.16., 1. o.

[7] Alkotmányos követelmények nem merültek fel.

--------------------------------------------------